ᱥᱤᱠᱷᱟ ᱢᱟᱱᱰᱤ

ᱥᱤᱠᱷᱟ ᱢᱟᱱᱰᱤ ᱥᱮ ᱢᱟᱨᱰᱤ (ᱡᱟᱱᱟᱢ) ᱫᱚ ᱥᱟᱱᱛᱟᱲᱤ ᱯᱟᱹᱨᱥᱤ ᱨᱮᱱ ᱯᱟᱹᱦᱤᱞ ᱨᱮᱰᱤᱭᱳ ᱡᱚᱠᱤ ᱠᱟᱱᱟᱭ᱾ ᱦᱤᱱᱫᱩᱥᱛᱟᱱ ᱴᱟᱭᱤᱢᱥ, ᱢᱟᱨᱪ ᱔, ᱒᱐᱑᱘ ᱥᱤᱧᱚᱛ ᱨᱮᱱᱟᱜ ᱡᱷᱟᱲᱜᱽᱨᱟᱢ ᱦᱚᱱᱚᱛ ᱨᱮ ᱨᱮᱰᱤᱭᱳ ᱢᱤᱞᱳᱱ ᱙᱐.᱔ ᱮᱯᱷ ᱮᱢ ᱨᱮ ᱥᱤᱠᱷᱟ ᱢᱟᱱᱰᱤ ᱨᱮᱰᱤᱭᱳ ᱡᱚᱠᱤ ᱞᱮᱠᱟᱛᱮᱭ ᱠᱟᱹᱢᱤᱭᱫᱟ᱾ ᱥᱤᱠᱷᱟ ᱢᱟᱱᱰᱤ ᱟᱜ ᱚᱲᱟᱜ ᱫᱚ ᱵᱮᱞᱯᱟᱦᱟᱲᱤ ᱨᱮᱱᱟᱜ ᱜᱚᱡᱽᱯᱟᱛᱷᱚᱨ ᱟᱹᱛᱩ ᱨᱮ᱾

 ᱮᱛᱦᱚᱵ ᱡᱤᱭᱚᱱ 
ᱥᱤᱠᱷᱟ ᱢᱟᱱᱰᱤ ᱫᱚ ᱟᱹᱰᱤ ᱠᱟᱴᱤᱡ ᱨᱮᱜᱮ ᱟᱡ ᱵᱟᱵᱟ ᱟᱜ ᱪᱟᱹᱠᱨᱤ ᱠᱷᱟᱹᱛᱤᱨ ᱠᱳᱞᱠᱟᱛᱟᱨᱮ ᱨᱮᱭ ᱦᱟᱨᱟᱣ ᱟᱠᱟᱱᱟ ᱟᱨ ᱚᱸᱰᱮᱜᱮ ᱚᱞ ᱯᱟᱲᱦᱟᱣ ᱟᱠᱟᱱᱟ᱾ ᱟᱫᱚ ᱠᱟᱹᱴᱤᱡ ᱠᱷᱚᱱ ᱜᱮ ᱟᱭᱟᱜ ᱡᱟᱹᱛᱤ ᱞᱟᱹᱜᱤᱛ, ᱯᱟᱹᱨᱥᱤ ᱞᱟᱹᱜᱤᱛ ᱠᱟᱹᱢᱤ ᱨᱮᱱᱟᱜ ᱩᱭᱦᱟᱹᱨ ᱛᱟᱸᱦᱮᱸᱠᱟᱱᱛᱟᱭᱟ᱾ ᱚᱞ ᱯᱟᱲᱦᱟᱣ ᱢᱩᱪᱟᱹᱫ ᱠᱟᱛᱮ ᱨᱮᱰᱤᱭᱳ ᱡᱚᱠᱤ ᱨᱮᱱᱟᱜ ᱠᱟᱹᱢᱤ ᱫᱟᱨᱟᱭᱛᱮ ᱩᱱᱤ ᱟᱭᱟᱜ ᱡᱟᱱᱟᱢ ᱟᱲᱟᱝ ᱥᱟᱱᱛᱟᱲᱤ ᱯᱟᱹᱨᱥᱤ ᱛᱮ ᱒᱐᱑᱘ ᱥᱮᱨᱢᱟ ᱠᱷᱚᱱ ᱠᱟᱹᱢᱤᱭ ᱮᱛᱦᱚᱵ ᱠᱮᱫᱟ᱾

 ᱠᱟᱹᱢᱤ ᱡᱤᱭᱚᱱ 
᱒᱐᱑᱘ ᱥᱮᱨᱢᱟ ᱨᱮ ᱡᱷᱟᱲᱜᱨᱟᱢ ᱨᱮᱱᱟᱜ ᱨᱮᱰᱤᱭᱳ ᱢᱤᱞᱚᱱ ᱙᱐.᱔ ᱮᱯᱷ ᱮᱢ ᱨᱮ 'ᱡᱚᱦᱟᱨ ᱡᱷᱟᱲᱜᱨᱟᱢ' ᱧᱩᱛᱩᱢᱟᱱ ᱚᱱᱩᱥᱴᱷᱟᱱᱮ ᱮᱛᱦᱚᱵ ᱟᱠᱟᱫᱟ᱾ ᱡᱟᱸᱦᱟᱸ ᱚᱱᱩᱥᱴᱷᱟᱱ ᱫᱚ ᱟᱭᱟᱜ ᱡᱟᱱᱟᱢ ᱟᱲᱟᱝ ᱥᱟᱱᱛᱟᱲᱤ ᱛᱮᱭ ᱪᱟᱹᱞᱩ ᱟᱠᱟᱫᱟ᱾ ᱚᱱᱟ ᱚᱱᱩᱥᱴᱷᱟᱱ ᱮᱛᱦᱚᱵ ᱛᱟᱭᱚᱢ ᱡᱷᱟᱲᱜᱨᱟᱢ ᱨᱮ ᱟᱹᱰᱤᱜᱮ ᱧᱩᱛᱩᱢᱟᱱ ᱨᱮᱰᱤᱭᱳ ᱚᱱᱩᱥᱴᱷᱟᱱ ᱦᱩᱭᱮᱱᱟ᱾ ᱯᱟᱹᱦᱤᱞ ᱨᱮ ᱚᱱᱟ ᱚᱱᱩᱥᱴᱷᱟᱱ ᱢᱤᱫ ᱜᱷᱚᱱᱴᱟ ᱛᱟᱸᱦᱮᱸᱠᱟᱱᱟ, ᱚᱱᱩᱥᱴᱷᱟᱱ ᱨᱮᱱᱟᱜ ᱯᱟᱥᱱᱟᱣ ᱧᱮᱞᱛᱮ ᱢᱤᱫ ᱜᱷᱚᱱᱴᱟ ᱠᱷᱚᱱ ᱒ ᱜᱷᱚᱱᱴᱟ ᱠᱩ ᱵᱟᱲᱟᱣ ᱞᱮᱫᱟ᱾

 ᱜᱷᱟᱸᱨᱚᱡᱽ ᱡᱤᱭᱚᱱ 
 ᱪᱤᱛᱟᱹᱨᱠᱩ 
ᱥᱟᱹᱠᱷᱭᱟᱹᱛ